CELEX: 32022D0785
Language: lt
Date: 1652745600000
Title: Komisijos sprendimas (ES) 2022/785 2022 m. gegužės 17 d. kuriuo patvirtinamas peržiūrėtas Bendro Europos dangaus veiklos rezultatų sistemos įgyvendinimo trečiojo ataskaitinio laikotarpio (2020–2024 m.) tinklo veiklos rezultatų planas (pranešta dokumentu Nr. C(2022) 3022) (Tekstas autentiškas tik anglų kalba)

2022 5 19   
               
               
                  LT
               
               
                  Europos Sąjungos oficialusis leidinys
               
               
                  L 140/12
               
            
         KOMISIJOS SPRENDIMAS (ES) 2022/785
         2022 m. gegužės 17 d.
         kuriuo patvirtinamas peržiūrėtas Bendro Europos dangaus veiklos rezultatų sistemos įgyvendinimo trečiojo ataskaitinio laikotarpio (2020–2024 m.) tinklo veiklos rezultatų planas
         
            
               (pranešta dokumentu Nr. C(2022) 3022)
            
         
         (Tekstas autentiškas tik anglų kalba)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. vasario 11 d. Komisijos įgyvendinimo reglamentą (ES) 2019/317, kuriuo nustatoma Bendro Europos dangaus veiklos rezultatų ir mokesčių sistema ir panaikinami įgyvendinimo reglamentai (ES) Nr. 390/2013 ir (ES) Nr. 391/2013 (1), ypač į jo 19 straipsnio 3 dalį,
         kadangi:
         
                     (1)
                  
                  
                     pagal Įgyvendinimo reglamento (ES) 2019/317 10 straipsnio 5 dalį tinklo valdytojas turi parengti tinklo veiklos rezultatų planą, kurį pagal to įgyvendinimo reglamento 19 straipsnio 2 dalį įvertina Komisija;
                  
               
                     (2)
                  
                  
                     tinklo valdytojas iš pradžių trečiojo ataskaitinio laikotarpio tinklo veiklos rezultatų plano projektą pateikė Komisijai 2019 m. spalio 1 d. Po to, kai jis buvo pateiktas, dėl COVID-19 pandemijos protrūkio pasikeitė aplinkybės, todėl Komisija plano vertinimo nebaigė. Pagal Komisijos įgyvendinimo reglamente (ES) 2020/1627 (2) nustatytas išskirtines priemones, kurias trečiajam ataskaitiniam laikotarpiui priėmė Komisija reaguodama į COVID-19 pandemiją, reikalaujama, kad tinklo valdytojas iki 2021 m. spalio 1 d. parengtų ir Komisijai pateiktų trečiojo ataskaitinio laikotarpio peržiūrėto tinklo veiklos rezultatų plano projektą;
                  
               
                     (3)
                  
                  
                     pagal Įgyvendinimo reglamento (ES) 2019/317 19 straipsnio 1 dalį ir Įgyvendinimo reglamento (ES) 2020/1627 3 straipsnio 5 dalį tinklo valdytojas parengė trečiojo ataskaitinio laikotarpio peržiūrėto tinklo veiklos rezultatų plano projektą (3), kurį patvirtino Komisijos įgyvendinimo reglamentu (ES) 2019/123 (4) įsteigta tinklo valdyba. 2021 m. rugsėjo 30 d. tinklo valdytojas peržiūrėto tinklo veiklos rezultatų plano projektą pateikė Komisijai;
                  
               
                     (4)
                  
                  
                     pagal Įgyvendinimo reglamento (ES) 2019/317 19 straipsnio 2 dalį Komisija, padedama veiklos rezultatų apžvalgos įstaigos, įvertino peržiūrėto tinklo veiklos rezultatų plano projektą, atsižvelgdama į to reglamento V priede išdėstytus kriterijus. Vertinimas parodė, kad peržiūrėto tinklo veiklos rezultatų plano projektas kriterijus atitinka;
                  
               
                     (5)
                  
                  
                     todėl tikslinga, kad Komisija patvirtintų tinklo valdytojo parengtą ir Komisijai 2021 m. rugsėjo 30 d. pateiktą trečiojo ataskaitinio laikotarpio peržiūrėto tinklo veiklos rezultatų plano galutinę redakciją,
                  
               PRIĖMĖ ŠĮ SPRENDIMĄ:
         
            1 straipsnis
            Patvirtinamas 2021 m. rugsėjo 30 d. tinklo valdytojo pateiktas peržiūrėtas Bendro Europos dangaus veiklos rezultatų sistemos įgyvendinimo trečiojo ataskaitinio laikotarpio (2020–2024 m.) tinklo veiklos rezultatų planas.
         
         
            2 straipsnis
            Šis sprendimas skirtas tinklo valdytojo funkcijas atliekančiai Eurokontrolei (5).
         
         
            Priimta Briuselyje 2022 m. gegužės 17 d.
            
               
                  Komisijos vardu
               
               Adina VĂLEAN
               
                  Komisijos narė
               
            
         
         
            (1)  OL L 56, 2019 2 25, p. 1.
         
            (2)  2020 m. lapkričio 3 d. Komisijos įgyvendinimo reglamentas (ES) 2020/1627 dėl išskirtinių priemonių, dėl COVID-19 pandemijos taikomų Bendro Europos dangaus veiklos rezultatų ir mokesčių sistemos trečiuoju ataskaitiniu laikotarpiu (2020–2024 m.) (OL L 366, 2020 11 4, p. 7).
         
            (3)  Tinklo valdytojo parengtas peržiūrėtas veiklos rezultatų sistemos įgyvendinimo trečiojo ataskaitinio laikotarpio (2020–2024 m.) tinklo veiklos rezultatų planas paskelbtas ES bendro dangaus interneto svetainėje (https://webgate.ec.europa.eu/eusinglesky/node_en).
         
            (4)  2019 m. sausio 24 d. Komisijos įgyvendinimo reglamentas (ES) 2019/123, kuriuo nustatomos išsamios oro eismo valdymo (OEV) tinklo funkcijų vykdymo taisyklės ir panaikinamas Komisijos reglamentas (ES) Nr. 677/2011 (OL L 28, 2019 1 31, p. 1).
         
            (5)  2019 m. gegužės 6 d. Komisijos sprendimas C(2019) 3228.